**Steed Malbranque** (født 6. januar 1980) er en belgisk-født fransk tidligere fotballspiller.

Klubbfotball
------------

### Olympique Lyon

Han startet sin karriere som lærling hos Olympique Lyon i årene 1995-97 da han vant Under-15 mesterskapet to ganger, Under-17 Cup og mesterskapet for reserverlag. Han var også kaptein for Frankrike U18.

Han debuterte 18 år gammel for Lyon i en uavgjortkamp mot Montpellier 21. februar 1998, der resultatet ble 1-1. Han fortsatte med å spille for førstelaget og spilte totalt 96 kamper, inklusive 12 kamper og 2 mål i Mesterligaen og 7 kamper i UEFA-cupen.

Malbranque var en ubrukt reserve i finalen da Lyon vant den franske ligacupen i 2001.

Under sin tid i klubben hadde han sjansen til å gå til Arsenal etter å ha imponert i en mesterligakamp på Highbury, samt i den følgende kampen, en 3-0 seier over Bayern München på Stade de Gerland men han avslo overgangen da han følte at han ikke var klar for spill i Premier League.

### Fulham

Malbranque bak Edwin van der Sar i Fulham
Han gikk etterhvert til Premier League i 2001 i en overgang til Fulham for en pris av 4,5 millioner pund. Han gjorde sin debut i et 3-2 tap på Old Trafford mot Manchester United og fortsatte å skåre 10 mål i sin første sesong.

Han ble en favoritt blant fansen i løpet av sine 5 år ved klubben, og spilte totalt 211 kamper og skårte 44 mål, inklusive 6 kamper og 3 mål i Fulhams korte opptreden i UEFA-cupen i 2002-03 sesongen. Han var også toppskårer under 2002-03 sesongen med 13 mål, som hjalp med å sikre Fulham fra nedrykk.

13. mai 2006, etter at langvarige samtaler med klubben feilet, ble Malbranque plassert på transferlisten til Fulham etter at han erklærte at han ville forlate klubben ved slutten av kontrakten sin. Det tiltrakte interesse fra klubber som Reading, Middlesbrough, West Ham United, Manchester City, Everton og Newcastle United men han valgte å signere for Tottenham Hotspur på den siste dagen før transferfristen gikk ut, (31. august 2006) for en overgangssum på 2 millioner pund, trass i en skade som holdt han utenfor spill i nesten 10 uker etterpå.

### Tottenham

Malbranque debuterte for Tottenham nesten ti uker etter å ha signert for klubben i en kamp 8. november 2006 på White Hart Lane der han spilte 63 minutter i en 3-1 seier i Ligacupen over Port Vale. Han skårte sitt første mål for Spurs i en stor 5-1 seier over Charlton Athletic på White Hart Lane den 9. desember 2006. Han skårte Tottenhams 150. mål i en europeisk turnering med sitt mål i 2. omgang den 14. mars 2007 mot Sporting Braga på White Hart Lane. 
Han spilte 62 seriekamper og skårte seks mål på sine to sesonger hos klubben.

### Sunderland

Malbranque fulgte lagkameratene Pascal Chimbonda og Teemu Tainio til Sunderland og signerte en fireårskontrakt 30. juli 2008.
Malbranque sin første seriekamp kom i serieåpningen hjemme mot Liverpool FC 16. august, men han ble byttet ut etter 73 minutt.

Landslagsspill
--------------

Selv om han er født i Belgia, ble han tatt med på Frankrike U21 og var del av *Les Bleuets* som tapte finalen til Tsjekkia U21 under Europamesterskapet for U21-lag i 2002.

Malbranque ble tatt med i A-lagstroppen til Frankrike i februar 2004, men spilte ingen kamper.

Meritter
--------

**Frankrike**

* Sølvmedalje i Europamesterskapet for U21-lag: 2002

**Olympique Lyon**

* Ligacupen: 2001

**Tottenham Hotspur**

* Ligacupen: 2007-08

Trivia
------

Tidligere britisk statsminister Tony Blair listet Malbranque som en «fantastic player» sammen med Arjan de Zeeuw og Teddy Sheringham under en opptreden på BBCs program «Football Focus».

Referanser
----------

1. ↑   Argentine Soccer Database, oppført som STEED MALBRANQUE, BDFA player ID 52438[Hentet fra Wikidata]
2. ↑   transfermarkt.com, Transfermarkt spiller-ID 3569, besøkt 9. oktober 2017[Hentet fra Wikidata]
3. ↑  (fr) Feuille de Match, Saison 2000/2001 Arkivert 3. mars 2008 hos Wayback Machine.
4. ↑  (en) «Steed Malbranque». ***ESPNsoccernet***.
5. ↑  (en) «Malbranque on the move». **Sky Sports**. 30. juli 2008. Besøkt 30. juli 2008.
6. ↑  
(no) «Sunderland-avtale i boks». **Nettavisen**. 30. juli 2008. Besøkt 31. juli 2008. [*død lenke*]
7. ↑  (no) «Sunderland - Liverpool». **Liverpool.no**. 16. august 2008. Arkivert fra originalen 15. august 2008. Besøkt 16. august 2008.  «Arkivert kopi». Archived from the original on 15. august 2008. Besøkt 16. august 2008. CS1-vedlikehold: Uheldig URL (link)
8. ↑  (en) «Malbranque handed praise from on high». ***Times Online***.

Eksterne lenker
---------------

* (en) Steed Malbranque – UEFA Rediger på Wikidata

* (fr) Steed Malbranque – Ligue de Football Professionnel Rediger på Wikidata

* (fr) Steed Malbranque – LÉquipe Rediger på Wikidata

* (en) Steed Malbranque – Transfermarkt Rediger på Wikidata

* (en) Steed Malbranque – WorldFootball.net Rediger på Wikidata

* (en) Steed Malbranque – Soccerbase.com Rediger på Wikidata

* (en) Steed Malbranque – FootballDatabase.eu Rediger på Wikidata

* (en) Steed Malbranque – Soccerway Rediger på Wikidata

* (es) Steed Malbranque – as.com Rediger på Wikidata
* (en) TottenhamHotspur.com - Steed Signs